༄༅། ། ༀ དམིགས་མེད་ཐུགས་རྗེའི་ཆུ་འཛིན་འཁྲིགས་པ་ལས། ། གང་
འདུལ་འཕྲིན་ལས་གྲུ་ཆར་སྟོང་འབེབས་པ། ། བླ་མ་སྤྱན་རས་གཟིགས་དབང་བྱིན་
མཐུ་ཡིས། ། དྲེགས་པ་དབང་བསྡུས་སྣོད་བཅུད་བྱིན་གྱིས་རློབས། ། སྣ་ཚོགས་བཀོད་
པས་མཛེས་པའི་གནས་རི་ལ། ། བརྟེན་བཅས་དཀར་ཕྱོགས་སྐྱོང་བའི་མཐུ་བོ་ཆེ།
སྒྲོག་རི་ལྷ་བཙན་བདུད་འདུལ་རྡོ་རྗེའི་གཙུག ། འཁོར་བཅས་དམ་ཚིག་དབང་གིས་
ས་མཱ་ཛཿ བདེ་སྟོང་ཡེ་ཤེས་རང་སྣང་མིག་འཕྲུལ་བཞིན། ། འདོད་དགུའི་དངོས་པོར་
སྤེལ་བའི་མཆོད་པའི་སྤྲིན། ། དཀར་དམར་གཏོར་ཚོགས་འབྲང་རྒྱས་ལྷུན་པོར་སྤུངས།།
སྨན་ཆབ་རྒྱ་ཇའི་བཏུང་བ་མཚོ་རུ་འཁྱིལ། ། ལྷ་ཤིང་བསང་དུད་སྤྲིན་ཕུང་མཁའ་
- 253 -

བསང་མཆོད་ཀྱི་རིམ་པ་ཕྱོགས་བསྒྲིགས་སུ་བཀོད་པ།
དབྱིངས་ཁྱབ། ། འདོད་དགུ་གཏེར་བུམ་སྤྱན་གཟིགས་མ་ཚང་མེད། ། ལྷ་ཁྱོད་དགྱེས་
ཕྱིར་འབུལ་གྱིས་ལེགས་བཞེས་ལ། ། ཕོག་ཐུག་ནོངས་པ་གང་བགྱིས་བཟོད་པར་
བཞེས། ། དགྱེས་པའི་ཟླ་ཞལ་ངོམ་བཞིན་འཕྲིན་ལས་བཞིའི། ། དངོས་གྲུབ་འཛད་
མེད་དབྱར་གྱི་ཆར་བཞིན་ཕོབ། ། རབ་དཀར་མདུང་དར་ཞགས་ཐོགས་རྟ་མཆོག་
ཆིབས། ། རེས་འགའ་མཐིང་ནག་གཉན་གྱི་སྡེ་དཔོན་ཚུལ། ། གནས་མཆོག་སྐྱོང་ཞིང་
སྒྲུབ་པའི་བྱ་ར་མཛད། ། ཀླུ་བཙན་འབུམ་སྡེའི་གཙོར་གྱུར་ཡུལ་སྐྱོང་ཁྱོད། ། བླ་མ་
སྤྱན་རས་གཟིགས་དང་གསང་བདག་ལྷའི། ། དམ་ཚིག་རྡོ་རྗེའི་རི་མོ་གཙུག་ཆོངས་
ལ༑༑ རྒྱལ་བའི་བསྟན་དང་ཡུལ་ལྗོངས་མི་ཕྱུགས་སྐྱོངས། ། ནད་རིམས་གདོན་
བགེགས་རྐྱེན་ངན་བར་གཅོད་བཟློག ། ཚེ་དཔལ་བསོད་ནམས་འབྱོར་བ་དབྱར་
མཚོར་འགྲན། ། སྙན་གྲགས་རིགས་རྒྱུད་རླུང་རྟ་གོང་དུ་སྤེལ། ། ལོག་པར་འཁུ་བའི་
གནོད་བྱེད་ཚར་ཆོད་ལ། ། རྣམ་དཀར་བསམ་པའི་དོན་ཀུན་ལྷུན་གྲུབ་མཛོད། །
མཆོག་གསུམ་ཐུགས་རྗེའི་བྱིན་དང་སྲུང་མའི་མཐུ། ། རྟེན་འབྲེལ་བསླུ་མེད་ཚོགས་
པའི་ནུས་པ་ཡིས། ། འགྲོ་ཀུན་རྣམ་དཀར་ལས་ལ་རྟག་གཞོལ་ཞིང་། ། བརྟན་གཡོ་
བཀྲ་ཤིས་དཔལ་གྱིས་ཁྱབ་གྱུར་ཅིག ། ཅེས་མདོ་གསུམ་སྒྲོགས་རི་དཔའ་མཁར་གྱི་གསོལ་
མཆོད་འདི་ནི། ཐོར་ཀོད་ཇ་སག་སྟོབས་ལྡན་བཀྲ་ཤིས་ནས་བསྐུལ་ངོཪ། ༧ རོང་པོ་ཆོས་རྗེའི་སྤྲུལ་
མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།